
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 40 

14 Ιανουάριου 2015 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση τροποποίησης του οργανισμού του κοινωφε¬ 
λούς ιδρύματος με την επωνυμία «Ιδρυμα Δημητρίου 
και Αίγλης Μπότσαρη» που κυρώθηκε με το 17-1-1986 


Π.δ. (ΦΕΚ 63 Β'). 1 

ΑΠΟΦΑΣΕΙΣ 

Ορισμός πιστωτικών ιδρυμάτων, ως υπολόγων Χρη¬ 
ματικών Ενταλμάτων Προπληρωμής (Χ.Ε.Π.). 2 

Καθιέρωση απογευματινής υπερωριακής εργασί¬ 
ας για υπαλλήλους που υπηρετούν στην Κε¬ 
ντρική Υπηρεσία του Υπουργείου Δικαιοσύνης, 
Διαφάνειας και Ανθρωπίνων Δικαιωμάτων έως 

30.06.2015. 3 

Καθιέρωση διαφορετικού ωραρίου λειτουργίας της 
Διεύθυνσης Διαχείρισης Απορριμμάτων και Πρα¬ 
σίνου και του Τμήματος Δημοτικού Κοιμητηρίου 
της Διεύθυνσης Οικονομικών Υπηρεσιών του Δή¬ 
μου Ιλίου για το έτος 2015. 4 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

Έγκριση τροποποίησης του οργανισμού του κοινωφε¬ 
λούς ιδρύματος με την επωνυμία «Ιδρυμα Δημητρίου 
και Αίγλης Μπότσαρη» που κυρώθηκε με το 17-1-1986 
Π.δ. (ΦΕΚ 63 Β'). 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) της υπ’ αριθμ. 4599/1985 πράξης του 
συμβ/φου Αθηνών Νικολάου Παπαντωνίου, η οποία συ¬ 
μπληρώθηκε και τροποποιήθηκε με την υπ’ αριθμ. 4693/ 
1985 πράξη του ιδίου συμβ/φου, με την οποία ο Νό- 
της - Τμολέων Δημ. Μπότσαρης σύστησε κοινωφελές 
ίδρυμα με την επωνυμία «Ιδρυμα Δημητρίου και Αίγλης 
Μπότσαρη», β) του από 17-1-1986 Π.δ. (ΦΕΚ 63 Β'), με το 
οποίο εγκρίθηκε η σύσταση του ανωτέρω ιδρύματος και 
κυρώθηκε ο οργανισμός του, γ) του άρθρου 98 παρ. 2 
του α.ν. 2039/1939 (ΦΕΚ 455 Α'), δ) του άρθρου 82 παρ. 
1 εδάφιο γ' του Ν. 4182/2013 (ΦΕΚ 185 Α') όπως τροπο¬ 


ποιήθηκε και ισχύει, ε) του άρθρου 101 του Εισαγωγικού 
Νόμου του Αστικού Κώδικα και στ) του άρθρου 110 του 
Αστικού Κώδικα. 

2. Το από 14-11-2012 πρακτικό συνεδρίασης του Διοι¬ 
κητικού Συμβουλίου του Ιδρύματος. 

3. Την υπ’ αριθμ. 15/30-10-2013 γνωμοδότηση του Συμ¬ 
βουλίου Εθνικών Κληροδοτημάτων. 

4. Την Δ6Α 1104503 ΕΞ 2011/21-7-2011 (ΦΕΚ 1670 Β') 
απόφαση των Υπουργών Διοικητικής Μεταρρύθμισης και 
Ηλεκτρονικής Διακυβέρνησης και Οικονομικών αναφορι¬ 
κά με την έναρξη λειτουργίας της Γ ενικής Γ ραμματείας 
Δημόσιας Περιουσίας. 

Με πρόταση του Υπουργού Οικονομικών και του 
Υπουργού Πολιτισμού και Αθλητισμού αποφασίζουμε: 

Άρθρο μόνο. 

Εγκρίνουμε την τροποποίηση της παρ. 1 του άρθρου 
4 του οργανισμού του κοινωφελούς ιδρύματος με την 
επωνυμία «Ιδρυμα Δημητρίου και Αίγλης Μπότσαρη» 
ως ακολούθως: 

Το Ίδρυμα διοικείται από επταμελές Διοικητικό Συμ¬ 
βούλιο, που αποτελείται από τους: 

α) Χαράλαμπο Μπούρα του Θεοδώρου. 

β) Νικόλαο Ζία του Θεοδώρου. 

γ) Μιλτιάδη Χατζόπουλο του Βασιλείου. 

δ) Κωνσταντίνο Γκότση του Ιωάννου. 

ε) Θεμιστοκλή Σοφούλη του Πάνου. 

στ) Δύο μέλη που θα εκλεγούν από τα υπόλοιπα μέλη 
του Διοικητικού Συμβουλίου. Η θητεία των πρώτων νέων 
μελών θα διαρκέσει μέχρι τη λήξη της θητείας των 
υπολοίπων μελών του Διοικητικού Συμβουλίου. 

Στους Υπουργούς Οικονομικών και Πολιτισμού και 
Αθλητισμού αναθέτουμε την δημοσίευση και εκτέλεση 
του παρόντος διατάγματος. 

Αθήνα, 31 Δεκεμβρίου 2014 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΓΚΙΚΑΣ ΧΑΡΟΥΒΕΛΗΣ ΚΩΝΣΤΑΝΤΙΝΟΣ ΤΑΣΟΥΛΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΑΠΟΦΑΣΕΙ Σ 

Αριθμ. 2/2428/0026 (2) 

Ορισμός πιστωτικών ιδρυμάτων, ως υπολόγων 
Χρηματικών Ενταλμάτων Προπληρωμής (Χ.Ε.Π.). 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) του τελευταίου εδαφίου της παρ. 3 του άρθρου 
100 του Ν. 4270/2014 «Αρχές δημοσιονομικής διαχείρι¬ 
σης και εποπτείας (ενσωμάτωση της Οδηγίας 2011/85/ 
ΕΕ - δημόσιο λογιστικό και άλλες διατάξεις» (Α' 143), 

β) του άρθρου 90 του Κώδικα, ο οποίος κυρώθηκε 
με το άρθρο πρώτο του Π.δ. 63/2005 «Κωδικοποίηση 
της νομοθεσίας για την κυβέρνηση και τα κυβερνητικά 
όργανα» (Α' 98). 

2. Την υπ’ αριθμ. Υ48/9-7-2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Οικονομικών Χρήστου Σταϊκούρα» (Β' 2105). 

3. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού. 

4. Την υφιστάμενη ανάγκη ορισμού και άλλων, πλην 
της Τράπεζας της Ελλάδος, πιστωτικών ιδρυμάτων, 
ως πρώτων υπολόγων κατά την έκδοση Χ.Ε.Π., για τη 
διευκόλυνση των πληρωμών των δημόσιων δαπανών, 
αποφασίζουμε: 

Ορίζουμε τα πιστωτικά ιδρύματα στο όνομα των οποί¬ 
ων είναι εφεξής δυνατή η έκδοση Χ.Ε.Π., ως πρώτων 
υπολόγων, ως ακολούθως: 

1. ΑΛΦΑ ΤΡΑΠΕΖΑ Α.Ε. 

2. Εθνική Τράπεζα της Ελλάδος Α.Ε. 

3. ΤΡΑΠΕΖΑ ΕΨΒΟΒΑΝΚ ΕΒΟΑ3ΙΑ8 Α.Ε. 

4. Τράπεζα Πειραιώς Α.Ε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιανουάριου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΧΡΗΣΤΟΣ ΣΤΑΪΚΟΥΡΑΣ 
-♦- 

Αριθμ. 591 (3) 

Καθιέρωση απογευματινής υπερωριακής εργασίας για 
υπαλλήλους που υπηρετούν στην Κεντρική Υπηρε¬ 
σία του Υπουργείου Δικαιοσύνης, Διαφάνειας και Αν¬ 
θρωπίνων Δικαιωμάτων έως 30.06.2015. 

Ο ΥΠΟΥΡΓΟΣ ΔΙΚΑΙΟΣΥΝΗΣ, 
ΔΙΑΦΑΝΕΙΑΣ ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1. Τις διατάξεις: α) του άρθρου 20 παρ. 1 του Ν. 4024/ 
2011 (ΦΕΚ 226 Α') «Συνταξιοδοτικές ρυθμίσεις, ενιαίο 
μισθολόγιο - βαθμολόγιο, εργασιακή εφεδρεία και άλ¬ 
λες διατάξεις εφαρμογής του μεσοπρόθεσμου πλαισίου 
δημοσιονομικής στρατηγικής 2012-2015», όπως τροπο¬ 
ποιήθηκε με τις διατάξεις της παρ. 1 του άρθρου 176 του 
Ν. 4621/2014 (ΦΕΚ 107 Α'), β) της παρ. 1 του άρθρου 45 
του Ν. 4071/2012 (ΦΕΚ 85 Α') «Ρυθμίσεις για την τοπική 
ανάπτυξη, την αυτοδιοίκηση και την αποκεντρωμένη 
διοίκηση Ενσωμάτωση Οδηγίας 2009/50/ΕΚ», γ) του 
άρθρου 90 του Κώδικα νομοθεσίας για την Κυβέρνηση 


και τα κυβερνητικά όργανα, που κυρώθηκε με το άρθρο 
πρώτο του Π.δ. 63/2005 (ΦΕΚ 98 Α') και δ) του Π.δ. 101/ 
2014 (ΦΕΚ 168 Α') αναφορικά με τον νέο Οργανισμό του 
Υπουργείου Δικαιοσύνης, Διαφάνειας και Ανθρωπίνων 
Δικαιωμάτων. 

2. Την ανάγκη καθιέρωσης απογευματινής υπερωρι- 
ακής εργασίας για έως πενήντα (50) υπαλλήλους της 
Κεντρικής Υπηρεσίας του Υπουργείου Δικαιοσύνης, Δι¬ 
αφάνειας και Ανθρωπίνων Δικαιωμάτων για την αντιμε¬ 
τώπιση των εξαιρετικών και επειγουσών υπηρεσιακών 
αναγκών των Διευθύνσεων και των Τμημάτων, ως εξής: 

α) της Διεύθυνσης Νομοθετικού Έργου, Διεθνών 
Σχέσεων και Διεθνούς Δικαστικής Συνεργασίας λόγω 
του ότι: 1 ) το Τμήμα Νομοθετικού Έργου λόγω των 
έκτακτων αναγκών που ανακύπτουν και σχετίζονται 
ιδίως με την έγκαιρη και αποτελεσματική προώθηση 
του νομοθετικού έργου αρμοδιότητας του ΥΔΔΑΔ (δι¬ 
αβίβαση σχεδίων νόμων και τροπολογιών στο Γενικό 
Λογιστήριο του Κράτους και στη Γενική Γραμματεία 
της Κυβέρνησης), αλλά και με την επιμέλεια της δη¬ 
μοσίευσης όλων των νόμων του κράτους, 2) το Τμήμα 
Ευρωπαϊκής Ένωσης και Διεθνών Οργανισμών λόγω 
των ιδιαίτερα διευρυμένων αρμοδιοτήτων του Τμήμα¬ 
τος, που προέκυψε από τη συνένωση τριών Τμημάτων 
του προϊσχύσαντος Οργανισμού, δεδομένης και της 
υποστελέχωσής του καθώς και λόγω των πρόσθετων 
καθηκόντων των υπαλλήλων που σχετίζονται μεταξύ 
άλλων: με την υποστήριξη των διαπραγματεύσεων για 
μια σειρά από εκκρεμή νομοθετήματα, πολλά εκ των 
οποίων αποτέλεσαν και προτεραιότητες της Ελληνικής 
Προεδρίας κατά το α' εξάμηνο του 2014, καθώς και με τη 
διατύπωση των εθνικών θέσεων επί των νομοθετημάτων 
αρμοδιότητας του Υπουργείου, με την προετοιμασία 
και τον συντονισμό των επισκέψεων στελεχών διεθνών 
οργανισμών, που επισκέπτονται ανά τακτά χρονικά δι¬ 
αστήματα το Υπουργείο αλλά και τον συντονισμό, σε 
επίπεδο οργάνωσης και ουσίας, των τρεχουσών διαδι¬ 
κασιών αξιολόγησης από διεθνείς οργανισμούς, 3) το 
Τ μήμα Διεθνούς Δικαστικής Συνεργασίας σε Αστικές και 
Ποινικές Υποθέσεις: λόγω των διευρυμένων αρμοδιοτή¬ 
των του Τμήματος και των νέων αναγκών που έχουν 
προκύψει μετά τη θέση σε ισχύ του νέου Οργανισμού 
του ΥΔΔΑΔ (Π.δ. 101/2014) στο οποίο περιέρχονται οι 
αρμοδιότητες των προϋφισταμένων Τμημάτων Διεθνούς 
Δικαστικής Συνεργασίας σε Αστικές Υποθέσεις, Διε¬ 
θνούς Δικαστικής Συνεργασίας σε Ποινικές Υποθέσεις 
και εν μέρει του Τμήματος Συντονισμού Προγραμμάτων 
και Διεθνών Σχέσεων και λόγω της μείωσης των υπη- 
ρετούντων υπαλλήλων που έχει προκύψει και εν γένει 
της υποστελέχωσής του Τμήματος σε συνδυασμό με 
το μεγάλο όγκο ροής των εργασιών του, 4) το Τμήμα 
Ποινικού Μητρώου και Απονομής Χάριτος προκειμένου 
να ανταποκριθεί αποτελεσματικά και εντός των προθε¬ 
σμιών που προβλέπονται από το νόμο: στο μεγάλο όγκο 
αιτημάτων από τις Διευθύνσεις Ιθαγένειας της χώρας 
για την έκδοση ελληνικής ιθαγένειας, στα αιτήματα της 
αυτεπάγγελτης αναζήτησης από φορείς του δημοσί¬ 
ου της χώρας, προκειμένου να προβούν στην έκδοση 
διοικητικών πράξεων, στη διεκπεραίωση του μεγάλου 
όγκου εγγράφων από τα δικαστήρια της χώρας και 
του εξωτερικού που αφορούν ενημέρωση του αρχείου 
του Τμήματος, στην ανταλλαγή μηνυμάτων μέσω του 
Ευρωπαϊκού Συστήματος Ανταλλαγής πληροφοριών 







ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


361 


για το Ποινικό Μητρώο που αφορούν πολίτες κρατών 
μελών της Ευρωπαϊκής Ένωσης (ΕΟΒΙδ ΒΙ) καθώς και 
στην επεξεργασία και προώθηση των αιτημάτων για 
την απονομή χάριτος προς το Συμβούλιο Χαρίτων και 
5) το Τμήμα Διαφάνειας και Ανθρωπίνων Δικαιωμάτων, 
λόγω των νέων και διευρυμένων αρμοδιοτήτων του, σε 
συνδυασμό με την υποστελέχωσή του, 

β) της Διεύθυνσης Στρατηγικού Σχεδιασμού Οργά¬ 
νωσης και Λειτουργίας Δικαιοσύνης, η οποία είναι επι¬ 
φορτισμένη με τον έλεγχο των τίτλων σπουδών των 
δικαστικών υπαλλήλων, τον έλεγχο της μετατροπής των 
συμβάσεων από ορισμένου σε αορίστου χρόνου καθώς 
και τις κατατάξεις των υπαλλήλων με σχέση εργασίας 
ιδιωτικού δικαίου αορίστου χρόνου που υπηρετούν στα 
δικαστήρια της χώρας. Περαιτέρω, η συγκρότηση της 
νέας οργανικής μονάδας του Στρατηγικού Σχεδιασμού 
και Αξιολόγησης Πολιτικών Δικαιοσύνης καθιστά ανα¬ 
γκαία την υπερωριακή απασχόληση των υπαλλήλων, 

γ) του Τμήματος Διοίκησης και Εκπαίδευσης Ανθρώ¬ 
πινου Δυναμικού, το οποίο είναι επιφορτισμένο με τον 
έλεγχο νομιμότητας πτυχίων και πιστοποιητικών του 
προσωπικού της Κεντρικής Υπηρεσίας και των Ιατρο¬ 
δικαστικών Υπηρεσιών, καθώς και την ενημέρωση των 
προσωπικών μητρώων του προαναφερόμενου προσω¬ 
πικού σχετικά με όλες τις αποφάσεις που εκδόθηκαν 
λόγω της έναρξης ισχύος του νέου οργανισμού του 
υπουργείου (μετατροπές θέσεων, κατατάξεις, τοποθε¬ 
τήσεις κ.λπ.), 

δ) του Τμήματος Προμηθειών, για την κάλυψη εργασι¬ 
ών που δεν μπορούν να καλυφθούν κατά το υποχρεω¬ 
τικό ωράριο, όπως διενέργεια πρόχειρων και ανοικτών 
διαγωνισμών, επεξεργασία συμβάσεων για την κάλυ¬ 
ψη αναγκών των υπηρεσιών του Υπουργείου, κάλυψη 
εκτάκτων αναγκών που προκύπτουν από την κίνηση 
υπηρεσιακών οχημάτων, 

ε) του Τμήματος Γραμματείας της Κεντρικής Υπη¬ 
ρεσίας του Υπουργείου Δικαιοσύνης, Διαφάνειας και 
Ανθρωπίνων Δικαιωμάτων, για την εύρυθμη λειτουργία 
του, κατόπιν της συνταξιοδότησης δύο υπαλλήλων χω¬ 
ρίς αντικατάσταση, αλλά και της μεγάλης εκκρεμότη¬ 
τας που έχει δημιουργηθεί στο πλαίσιο εφαρμογής και 
λειτουργίας της νέας εφαρμογής «ΠΑΠΥΡΟΣ-Διαχείριση 
Εγγράφων», 

στ) της Διεύθυνσης Οικονομικών Υπηρεσιών, λόγω του 
ότι 1) το Τμήμα Μισθοδοσίας, ενόψει πρόσληψης διακο- 
σίων νέων δικαστικών υπαλλήλων πρέπει να προβεί στις 
απαραίτητες ενέργειες για την ένταξη τους στα απα¬ 
ραίτητα μητρώα, 2) το Τμήμα Οικονομικής Διαχείρισης, 
είναι επιφορτισμένο με την επεξεργασία συμβάσεων 
μίσθωσης κτηρίων για κάλυψη αναγκών Υπηρεσιών αρ¬ 
μοδιότητας Υπουργείου καθώς και την πληρωμή έργων 
του συγχρηματοδοτούμενου σκέλους του ΠΔΕ έχοντας 
την ευθύνη πληρωμής των σχετικών δαπανών, στη βάση 
των προβλεπόμενων δικαιολογητικών, σύμφωνα με τις 
διατάξεις της αριθμ 46724/26-9-2014 απόφασης (ΦΕΚ 
2573 Β726-9-2014), 3) το Τμήμα Προϋπολογισμού και 
Κρατικών Ενισχύσεων, προκειμένου να ανταποκριθεί 
στις κάτωθι απαιτήσεις: ικανοποίηση αυξημένων αιτη¬ 
μάτων για παροχή στοιχείων από το Υπ. Οικονομικών 
τα οποία έχουν τις περισσότερες φορές βραχείς και 
αποκλειστικές προθεσμίες, έγκαιρη έκδοση αποφάσε¬ 
ων ανάληψης υποχρέωσης δεδομένου ότι οι εν λόγω 
αποφάσεις πρέπει απαραιτήτως να προηγούνται της 


πραγματοποίησης δαπανών και πλήρης και στενή επο- 
πτεία των φορέων γενικής κυβέρνησης του Υπουργείου 
μας ως προς την κατάρτιση και εκτέλεση του προϋπο¬ 
λογισμού τους, 4) το Τμήμα Διαχείρισης και Παρακο¬ 
λούθησης Συγχρηματοδοτούμενων Προγραμμάτων, το 
οποίο υποστηρίζει τη σχεδίαση, την ωρίμανση και την 
υλοποίηση σημαντικού αριθμού έργων πληροφορικής 
και διοικητικής βελτιστοποίησης. Το πρόγραμμα έργων 
του Υπουργείου χρηματοδοτείται κατά κύριο λόγο μέσω 
της αξιοποίησης των πόρων του Εθνικού Στρατηγικού 
Πλαισίου Αναφοράς 2007-2013, του Συμφώνου Εταιρι¬ 
κής Σχέσης - (ΣΕΣ) για τη νέα προγραμματική περίο¬ 
δο, αλλά και άλλων πηγών χρηματοδότησης. Το τμήμα 
έχει επιφορτισθεί με την διενέργεια μεγάλων διεθνών 
διαγωνισμών για έργα πληροφορικής τα οποία συγχρη- 
ματοδοτούνται από την Ευρωπαϊκή Ένωση καθώς και 
για έργα που χρηματοδοτούνται από το Πρόγραμμα 
Δημοσίων Επενδύσεων (ΠΔΕ) αλλά και άλλες πηγές. 
Είναι επίσης αρμόδιο για το σχεδίασμά, το συντονισμό, 
τη διαμόρφωση θέσεων και τη διατύπωση εισηγήσεων 
για πολιτικές αναφορικά με τα προγράμματα του ΕΣΠΑ 
αλλά και έναντι διεθνών οργανισμών - χρηματοδοτικών 
εργαλείων και μέσων, σε θέματα αρμοδιότητας του 
Υπουργείου Δικαιοσύνης Διαφάνειας και Ανθρωπίνων 
Δικαιωμάτων. Το μέγεθος των έργων αυτών είναι τε¬ 
ράστιο υπό την έννοια οικονομικών μεγεθών, πολυπλο- 
κότητας αλλά και σημαντικότητας, με αποτέλεσμα και 
λόγω της ελλιπούς στελέχωσης, σε συνδυασμό με την 
ανάγκη διασφάλισης της επιτυχούς υλοποίησης του 
προγράμματος έργων του Υπουργείου, να υφίσταται 
ανάγκη για παροχή υπερωριακής απασχόλησης πέραν 
του υποχρεωτικού, 

ζ) της Γ ενικής Διεύθυνσης Αντεγκληματικής Πολιτικής, 
λόγω της διεύρυνσης των αρμοδιοτήτων της, όπως σε 
θέματα υπηρεσιακής κατάστασης Σωφρονιστικών Υπαλ¬ 
λήλων, Επιμελητών Ανηλίκων και Επιμελητών Κοινωνικής 
Αρωγής, καθώς και του στρατηγικού σχεδιασμού της 
αντεγκληματικής πολιτικής αλλά και λόγω της υφιστά¬ 
μενης υποτελέχωσης της Κεντρικής Υπηρεσίας του 
Υπουργείου, 

η) του Αυτοτελούς Τμήματος Κοινοβουλευτικού Ελέγ¬ 
χου, καθώς οι υπάλληλοι που υπηρετούν στο Γ ραφείο 
εργάζονται πολλάκις πέραν του ωραρίου εργασίας, 
προκειμένου να διεκπεραιωθεί ο μεγάλος αριθμός ερω¬ 
τήσεων και αναφορών, εντός της τασσόμενης από τον 
Κανονισμό της Βουλής προθεσμίας, 

θ) των γραμματέων των Υπηρεσιακών Συμβουλίων 
υπαλλήλων των υπηρεσιών αρμοδιότητας του Υπουρ¬ 
γείου Δικαιοσύνης, Διαφάνειας και Ανθρωπίνων Δικαιω¬ 
μάτων, λόγω του μεγάλου αριθμού των υποθέσεων που 
εισάγονται στα εν λόγω Συμβούλια και της αδυναμίας 
σύνταξης των πρακτικών εντός του υπηρεσιακού ωρα¬ 
ρίου, λόγω του φόρτου εργασίας τους από τα κύρια 
καθήκοντά τους, 

ι) των γραμματέων των Νομοπαρασκευαστικών Επι¬ 
τροπών, οι οποίες λειτουργούν πέραν του κανονικού 
χρόνου εργασίας. 

3. Το γεγονός ότι από την εφαρμογή των διατάξεων 
της απόφασης αυτής προκαλείται δαπάνη τριάντα πέ¬ 
ντε χιλιάδων ευρώ (35.000) περίπου, η οποία θα βαρύνει 
τον Κ.Α.Ε. 0511 του Ειδικού Φορέα 17-110. 

4. Την υπ’ αριθμ. πρωτ. 101904-14/5.1.2015 απόφαση 
του Προϊσταμένου του Τμήματος Προϋπολογισμού και 

Κρατικών Ενισχύσεων του Υπουργείου Δικαιοσύνης, Δια¬ 
φάνειας και Ανθρωπίνων Δικαιωμάτων, περί δέσμευσης 
πίστωσης ύψους τριάντα πέντε χιλιάδων ευρώ (35.000), 
η οποία θα βαρύνει τον Κ.Α.Ε. 0511 του Ειδικού Φορέα 
17-110, αποφασίζουμε: 

Εγκρίνουμε την υπερωριακή απογευματινή απασχό¬ 
ληση μέχρι πενήντα (50) υπαλλήλων που υπηρετούν 
στην Κεντρική Υπηρεσία του Υπουργείου Δικαιοσύνης, 
Διαφάνειας και Ανθρωπίνων Δικαιωμάτων, για το χρο¬ 
νικό διάστημα από της δημοσιεύσεως της παρούσας 
έως τις 30.06.2015 και μέχρι έξι χιλιάδες (6.000) ώρες 
περίπου συνολικά, για το ανωτέρω χρονικό διάστημα. 

Οι ώρες απογευματινής υπερωριακής απασχόλησης 
που δύναται να εργασθεί κάθε υπάλληλος ορίζονται 
στο άρθρο 20 παρ. 1 του Ν. 4024/2011, όπως αυτό ισχύει. 

Η συνολική δαπάνη ανέρχεται στο ποσό των τριάντα 
πέντε χιλιάδων (35.000) ευρώ περίπου, η οποία θα βα¬ 
ρύνει τον Κ.Α.Ε. 0511 του Ειδικού Φορέα 17-110. 

Ο Προϊστάμενος κάθε Διεύθυνσης θα κατανέμει τις 
ανωτέρω ώρες στους υπαλλήλους των Υπηρεσιών του 
και θα περιγράφει το συγκεκριμένο αντικείμενο των 
εργασιών που θα εκτελεσθούν. Οι ίδιοι προϊστάμενοι 
είναι υπεύθυνοι για τον έλεγχο πραγματοποίησης της 
υπερωριακής απασχόλησης καθώς και για τη βεβαίωση 
εκτέλεσης των αντίστοιχων εργασιών. Η βεβαίωση αυτή 
αποτελεί προϋπόθεση για την καταβολή της υπερωρι- 
ακής αποζημίωσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιανουάριου 2015 

Ο ΥΠΟΥΡΓΟΣ 

ΧΑΡΑΛΑΜΠΟΣ ΑΘΑΝΑΣΙΟΥ 
-♦- 

Αριθμ 86158/56330 (4) 

Καθιέρωση διαφορετικού ωραρίου λειτουργίας της Δι¬ 
εύθυνσης Διαχείρισης Απορριμμάτων και Πρασίνου 
και του Τμήματος Δημοτικού Κοιμητηρίου της Δι¬ 
εύθυνσης Οικονομικών Υπηρεσιών του Δήμου Ιλίου 
για το έτος 2015. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις διατάξεις του Π.δ. 135/2010 «Οργανισμός της 
Αποκεντρωμένης Διοίκησης Αττικής» (ΦΕΚ 228/Α7 
27-12-2010). 

2. Τις διατάξεις του άρθρου 280 του Ν. 3852/2010 «Νέα 
αρχιτεκτονική της Αυτοδιοίκησης και της Αποκεντρω¬ 
μένης Διοίκησης» (ΦΕΚ 87/Α'/07-06-2010). 


3. Τις διατάξεις του άρθρου 36 του Ν. 3584/2007 «Κύ¬ 
ρωση του Κώδικα Κατάστασης Δημοτικών και Κοινοτι¬ 
κών Υπαλλήλων» (ΦΕΚ 143/Α728-06-2007). 

4. Την υπ’ αριθμ. 401/2014 απόφαση του Δημοτικού 
Συμβουλίου Δήμου Ιλίου περί καθιέρωσης διαφορετι¬ 
κού ωραρίου λειτουργίας της Διεύθυνσης Διαχείρισης 
Απορριμμάτων και Πρασίνου και του Τμήματος Δημο¬ 
τικού Κοιμητηρίου της Διεύθυνσης Οικονομικών Υπηρε¬ 
σιών του Δήμου Ιλίου για το έτος 2015, αποφασίζουμε: 

Καθιερώνουμε: α) τη λειτουργία σε 24ωρη βάση όλες 
τις ημέρες της εβδομάδας Κυριακές και εξαιρέσιμες 
για τα Τμήματα Σχεδιασμού Αποκομιδής Απορριμμά¬ 
των και Ανακύκλωσης και Διαχείρισης και Συντήρησης 
Οχημάτων, λόγω της ιδιαιτερότητας και της φύσης της 
εργασίας όπως η αποκομιδή ανακυκλώσιμων υλικών με 
3 προγράμματα ημερησίως, η ύπαρξη ιδρυμάτων και 
πολυκαταστημάτων και χώρων διασκέδασης με μεγάλη 
παραγωγή απορριμμάτων κυρίως Σάββατα και Κυριακές 
κ.λπ., 

β) τη λειτουργία σε 16ωρη βάση όλες τις ημέρες της 
εβδομάδας καθώς και Κυριακές και εξαιρέσιμες για το 
Τμήμα Εφαρμογών Πρασίνου, για την φροντίδα των 
κοινόχρηστων χώρων πρασίνου, την συντήρηση του 
πρασίνου κατά τους θερινούς μήνες, τις ανάγκες δι¬ 
εκπεραίωσης εποχιακών εργασιών σε συγκεκριμένες 
χρονικές περιόδους κ.λπ., 

γ) τη λειτουργία όλες τις ημέρες της εβδομάδας, Κυρια¬ 
κές και εξαιρέσιμες από τις 07:30 π.μ. έως τις 17:00 μ.μ. 
κατά τους χειμερινούς μήνες και από 07:30 πμ έως 19:00 μμ 
για τους θερινούς μήνες με διακεκομμένο ωράριο, του 
Τμήματος Δημοτικού Κοιμητηρίου της Διεύθυνσης Οι¬ 
κονομικών Υπηρεσιών του Δήμου Ιλίου, προκειμένου να 
διενεργούνται πάσης φύσεως τελετές, να φυλάσσονται 
οι χώροι του κοιμητηρίου και να διατηρείται η καθα¬ 
ριότητα αυτών. 

Από τις διατάξεις της απόφασης αυτής προκαλείται 
δαπάνη ύψους 360.000,00 € περίπου σε βάρος του προ¬ 
ϋπολογισμού του Δήμου Ιλίου για το οικονομικό έτος 
2015 που θα βαρύνει τους ΚΑ: 20.6012, 20.6022, 35.6012, 
35.6022, 45.6012 και 45.6022. Ανάλογη δαπάνη προκαλεί- 
ται και για τα επόμενα έτη σε βάρος των ίδιων κωδικών 
του προϋπολογισμού του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιανουάριου 2015 

Ο Γ ενικός Γ ραμματέας 
Αποκεντρωμένης Διοίκησης 
ΕΜΜΑΝΟΥΗΛ ΑΓΓΕΛΑΚΑΣ 

